Gitarrnvasteaka

Mid an Gitarrnvasteaka (dt. Gitarrenverstärker) konst a E-Gitarr elektrisch vasteaka.  Do wead des schwoche Signal vom Tonobnehma, wos nedamoi a Voit hod, um a gscheids Stickl vasteakt, dasd as in oan oda meaarane Lautsprecha einischickn konst. Oft homs anu iagndwejche Effekt eibaud, wia z. B. an Hoi oda a Tremolo.

Vasteakatippn

Oanaseits gibts do de Reanvasteaka und de Transisitorvasteaka. Sejtn kumd voa, das ma aa a Mischung hod, des san nacha de Hybridvasteaka.

Reanvasteaka: Da Reanvasteaka vasteakt des Signal mid Elektronenrean. De Technik is di ejdaste und hod si a durch den woamen und scheenen Klong beweahd.
Transisitorvasteaka: Transisitorvasteaka aa "Transn", san Vasteaker de wo mid da Transistortechnik orwatn. Da Voatei vo dena is, dass um längen billiga san und ned so schnej vazean.

Ma ko Vasteaka aa eidein in:
Combovasteaka: Vasteaka bei denan da Lautsprecha und de Elektronik in an Kastl praktisch beanonada san.
Top+Box: Do is des de Vasteakaoaheit in an oagna Kastl(Top) und da/de Lautsprecha ina an ondam (Box oda Kabinett).
Tippische Variantn san do: 412(4 12" Lautsprecha), 212, 112, 410,...

 Im Netz 

 Gitarrnvasteaka FAQ

Kategorie:Musikinstrument